Երեկ կայացած F8 համաժողովին Ֆեյսբուքը ներկայացրեց մի շարք նորույթներ, որոնք հիմնականում վերաբերում են ծրագրեր մշակողներին: Այդ նորույթների մեծ մասը վերաբերում է Facebook Messenger-ին: Այսուհետ ցանկացած մարդ կարող է իր ծրագրում դնել Facebook Messenger-ի կոճակը, որի միջոցով այդ ծրագրի օգտատերերը կարող են իրենց ընկերներին ուղարկել ծրագրում առաջարկվող պարունակությունը: Այսինքն օգտատերերը կարող են այլ ծրագրերի միջոցով միմյանց ուղարկել gif անիմացիաներ, նկարներ, վիդեոներ և այլ տվյալներ: Փաստորեն Ֆեյսբուքը հասարակ մեսենջերից դարձավ պլատֆորմ, որից կարող են օգտվել նաև ծրագրեր մշակողները: